PRIJEDLOG

Temeljem članka 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) i članka 30. Statuta Općine Privlaka („Službeni glasnik Zadarske županije“, br. 14/09, 14/11, 10/13), Općinsko vijeće na 16. sjednici održanoj 13. studenog 2018. godine, donosi:

**O D L U K U**

**o sufinanciranju edukacijsko-rehabilitacijskih programa za djecu s teškoćama u razvoju**

**Članak 1.**

Ovom Odlukom određuje se sufinanciranje troškova posebnog edukacijsko-rehabilitacijskog programa Dječjeg vrtića „Latica“ u Zadru za dvoje djece s područja Općine Privlaka – Lovru Đurića i Marka Kršlovića.

 **Članak** **2.**

Općina Privlaka će mjesečno sufinancirati za Lovru Đurića iz Privlake poseban edukacijsko-rehabilitacijski program u iznosu od 600,00 kuna i za Marka Kršlovića iz Privlake u iznosu od 1.200,00 kuna. Ukupno za dvoje djece 1.800,00 kuna.

**Članak 3.**

Općina Privlaka će utvrđeni iznos uplatiti do 15. u mjesecu Gradu Zadru, IBAN:HR592407000152000009 s pozivom na broj: 65 7960-094-35118, uz opis plaćanja: za DV Latica \_\_mj./\_\_god.

**Članak 4.**

Ova Odluka se odnosi na pedagošku godinu 2018./2019. (period od 1. rujna 2018. godine do 31. srpnja 2019. godine).

**Članak 5.**

Ova Odluka stupa na snagu osmog dana od dana objave u „Službenom glasniku Zadarske županije“.

KLASA: 601-01/17-01/
URBROJ: 2198/28-01-17-2
Privlaka, 13. studenog 2018.g.

**OPĆINSKO VIJEĆE OPĆINE PRIVLAKA**

**PREDSJEDNIK**

 Nikica Begonja